b'\n_START_ARTICLE_\nNiko Andrija\xc5\xa1evi\xc4\x87\n_START_PARAGRAPH_\nNiko Andrija\xc5\xa1evi\xc4\x87 (Gradac, na moru, 24. sije\xc4\x8dnja 1882. \xe2\x80\x93 Sarajevo, 25. srpnja 1951.), hrvatski prozaist._NEWLINE_Osnovno\xc5\xa1kolsku naobrazbu stekao u rodnom mjestu, gimnaziju u Splitu, a filozofiju (zemljopis, geologiju, povijest i slavistiku) u Be\xc4\x8du i Zagrebu. Doktorirao s temom: O vertikalnom pomicanju obalne linije na sjeveroistoku Jadranskog mora. U Sarajevu je od 1911. godine, gdje je prvo sudbeni prislu\xc5\xa1nik, potom odvjetni\xc4\x8dki perovo\xc4\x91a i odvjetnik.\n_START_SECTION_\nDjela\n_START_PARAGRAPH_\nIz Neretvanske krajine (pripovijesti, 1907.), Antun Tresi\xc4\x87, nadripjesnik i megaloman (sa Sre\xc4\x87kom Peri\xc5\xa1i\xc4\x87em, 1909.), Pripovijesti (1912.).'